Gervė (upė)
Gervė – upė šiaurės Lietuvoje; Biržų rajone; Aukštosios Gervės (Apaščios baseinas) dešinysis intakas. Prasideda Biržų girios glūdumoje. Teka į šiaurės vakarus, aukštupyje prateka Biržų girios botaninį draustinį. Netoli Dvaroniškio įteka į Aukštąją Gervę, 11,4 km nuo jos žiočių. Vidutinis nuolydis 100 cm/km. Prie Gervės įsikūręs Spalviškų kaimas. Upėvardis kilęs nuo paukščio pavadinimo gervė.